[ca] Un dels grans problemes que afronta la societat actual i que determinarà el futur de les nostres ciutats és la contaminació de l'aire que respirem. El model urbà del segle XX, basat en l'ús del vehicle privat, ha suposat un greu inconvenient per la salut de les persones i del planeta. Malgrat l'esforç d'administracions com l'ajuntament de Sant Cugat del Vallès per impulsar la mobilitat sostenible i assegurar la qualitat ambiental a les ciutats, les xarxes per a vianants, transport públic i bicicletes d'aquest municipi encara són deficitàries. És per això que el present treball pretén fer una anàlisi de la situació dels carrers de Sant Cugat i de la mobilitat que s'hi genera per aportar propostes de millora, des d'un punt de vista social i tècnic. Cal dir que en els plantejaments que s'articulen al llarg de l'estudi es dona prioritat als modes de mobilitat activa, és a dir, caminar i anar amb bicicleta. Per fer-ho, s'ha elaborat una recerca bibliogràfica per contextualitzar l'estudi en un marc teòric que consolidi els coneixements necessaris per a la fase propositiva. Aquests conceptes són la mobilitat i l'urbanisme sostenible, així com les principals lleis i ordenances que regeixen la regió i el municipi estudiat. A continuació, s'ha caracteritzat l'àmbit d'estudi, primer des d'una perspectiva socioeconòmica i territorial, així com l'evolució del planejament urbanístic i de mobilitat en les dues últimes dècades. Una vegada definit l'àmbit, es concreta l'anàlisi en la mobilitat del municipi pròpiament. Aquesta diagnosi té dos vessants, una recerca estàtica per determinar l'oferta i la demanda de mobilitat i una recerca dinàmica que consolidi les dades estudiades. Finalment, es detecten les carències de mobilitat al municipi, des d'on es formulen propostes que milloren les condicions dels usuaris de les xarxes de vianants i bicicletes.

[en] One of the major problems facing society today and which will determine the future of our cities is the pollution of the air we breathe. The urban model of the 20th century, based on the use of private vehicles, has been a serious inconvenience for the health of people and the planet. Despite the efforts of administrations such as the town hall in Sant Cugat del Vallès to promote sustainable mobility and ensure environmental quality in cities, the networks for pedestrians, public transport and bicycles in this municipality are still deficient. That is why this work aims to analyze the situation of the streets of Sant Cugat and the mobility that is generated in order to provide proposals for improvement, from a social and technical point of view. It must be said that in the approaches articulated throughout the study priority is given to modes of active mobility, such as walking and cycling. To do so, a bibliographic research has been prepared to contextualize the study in a theoretical framework that consolidates the knowledge necessary for the propositional phase. These concepts are mobility and sustainable urbanism, as well as the main laws and ordinances that govern the region and the municipality studied. Next, the scope of study has been characterized, first from a socio-economic and territorial perspective, as well as the evolution of urban planning and mobility in the last two decades. Once the scope is defined, the analysis is made specific to the mobility of the municipality itself. This diagnosis has two sides, a static search for determine the offer and demand for mobility and a dynamic research that consolidates the data studied. Finally, the lack of mobility in the municipality is detected, from where proposals are formulated to improve the conditions of users of the pedestrian and bicycle networks.